Sent Antòni del Bruèlh
Sent Antòni del Bruèlh (Saint-Antoine-de-Breuilh en francés, dit tanben logicament Saint-Antoine-du-Breuilh) es una comuna d'Occitània, dins la region istorica de Perigòrd administrada per lo departament de Dordonha de la region de Novèla Aquitània, ancianament d'Aquitània.

Geografia 
Las entitats principalas de la comuna son Sent Antòni (lo borg, sus l'anciana RD 936), Lo Bruèlh (anciana parròquia, au nòrd de la RD 936), Senta Aulaia (anciana parròquia, au sud de la RD 936) e Los Laurenç (au sud de l'anciana RD 936 e au nòrd de la novèla), ont es situada la Fromagerie Des Chaumes. La desviacion de Senta Fe la Granda evita tanben Sent Antòni e s'acaba a l'oèst deu borg.

Perimètre del territòri

Toponimia
La prononciacion es [ʂɛ̃ntɑ̃n’tɔni] [dɛl’brɛj].
 Sent Antòni. Las fòrmas ancianas son Sanctus Anthonius prope Brollium, en latin, en 1456, Senct Antony, en 1464. I aviá una comandariá de Sent Antòni (mès se'n vei pas de traças), çò qu'explica lo nom. Los Antonins fuguèren fondats perqué las relíquias de Sent Antòni Abat (o lo Grand) èran supausadas garir l'ergotisme (fuèc de Sent Antòni), lo Sent Antòni en question es lo fondator de l'eremetisme .
 Lo Bruèlh es atestat au sègle XIII, Brueulh . Bruèlh representa lo gallés *brogilos, « petit bòsc », a l'origina « petit territòri », puèi « bòsc claus » , « petit bòsc a l'interior d'una paret o d'un sèga (?) » , o « joine talhadís, riba boscosa d'un riu » , « bòsc sacrat, generalament claus » .
 Senta Aulaia. Las fòrmas ancianas son Sancta Eulalia, en latin, en 1081, Sancta Eulalia supra Dordoniam, en 1124, Sancta Eulaya, en 1464. La senta es Aulària de Mèrida, en latin Eulalia . Las grafias Senta Eulaia (illogica) e Senta Aulaia correspondon regionalament a la meteissa prononciacion.

Istòria 
 Sembla qu'en 1801, lo nom oficial de la comuna, qu'èra Le Breuilh, venguèt Saint-Antoine-de-Breuilh. En 1824, las comunas de Sent Antòni del Bruèlh e de Senta Aulaia fuguèren fusionadas .

Administracion 

 Avant la refòrma cantonala de 2014, aplicada en 2015, la comuna èra deu canton de Velinas; es adara deu canton deu País de Montanha e Gurçon.

Demografia

Demografia deu Bruèlh (o de Sent Antòni, segon las datas), puèi de Sent Antòni deu Bruèlh

 En 1793, Nastrengas èra recensat emb Sent Antòni (o èra de la comuna de Sent Antòni)  e n'èra tanben entau per Faugairòlas .

Demografia Senta Aulaia

 En 1793, la comuna èra Haut Monravel  e compreniá tanben Lo Canet (200-300 abitants). Benlèu que Sent Avit deu Tisac (300 abitants) èra recensat emb Haut Monravel.
 Las donadas a la drecha deu grafic, plaçadas automaticament, son las de la comuna entièra de Sent Antòni deu Bruèlh.

Luècs e monuments

Personalitats ligadas emb la comuna

Veire tanben
 Comunas de Dordonha

Ligams extèrnes

Nòtas

Comuna de Dordonha
Comuna de Perigòrd